การฝึกลูกสุนัขให้อยู่ในบ้าน การฝึกลูกสุนัขของคุณให้หยุดกัด และเคี้ยว เรียนรู้พื้นฐานของการฝึกฝน
จำไว้ว่าลูกสุนัขอายุ 12 สัปดาห์ หรือต่ำกว่านั้นไม่สามารถควบคุมการขับถ่ายปัสสาวะ และอุจจาระได้อย่างเต็มที่ ถึงแม้ว่าพวกมันต้องการที่จะอั้นไว้ก็ตาม แต่พวกมันไม่สามารถทำมันได้ง่ายๆ ดังนั้นอย่าตำหนิพวกมันอย่างรุนแรงเมื่อลูกสุนัขขับถ่ายในบ้านของคุณ ลูกสุนัขส่วนมากไม่สามารถถูกฝึกฝนให้อยู่ในบ้านได้อย่างสมบูรณ์แบบจนกระทั่งพวกมันอายุได้ 6 เดือน และในบางกรณีอาจต้องมีอายุมากกว่านั้น   เมื่อทำการฝึกฝนลูกสุนัขของคุณให้อยู่ในบ้าน มันเป็นเรื่องสำคัญที่ต้องมีทัศนคติที่ดี แม้ว่าคุณอาจประสบเหตุสุดวิสัยก็ตาม ลูกสุนัขสามารถอั้นของเสียไว้ได้ตามจำนวนเดือนของอายุลูกสุนัข ดังนั้นหากลูกสุนัขของคุณอายุได้ 4 เดือน ลูกสุนัขไม่ควรถูกทิ้งไว้ตามลำพัง โดยปราศจากช่องทางในการออกไปข้างนอกบ้านได้เกินกว่า 4 ชั่วโมง  มันแตกต่างกันในตอนกลางคืน โดยลูกสุนัขจะปิดระบบขับถ่ายโดยธรรมชาติ ซึ่งแตกต่างจากมนุษย์ โดยเมื่อลูกสุนัขอายุได้ 4 เดือน ลูกสุนัขสามารถอยู่ได้ตลอดทั้งคืน โดยไม่จำเป็นต้องขับถ่ายของเสีย โดยคุณอาจสามารถเดาได้ว่า สาเหตุหลักๆ ที่สุนัขขับถ่าย จะเกิดเมื่อมันได้รับการให้อาหาร เพื่อเร่งกระบวนการฝึกลูกสุนัขให้อยู่ในบ้านให้เร็วขึ้น ให้คุณกำหนดตารางการให้อาหารประจำวัน และยึดมั่นกับตารางดังกล่าว ห้ามให้อาหารอย่างไม่เป็นเวลา (ห้ามเทอาหารสุนัขใส่ไว้เต็มชามอยู่ตลอดเวลา) ยกเว้นว่าได้รับคำแนะนำจากสัตว์แพทย์   การให้อาหารอย่างไม่เป็นเวลาจะทำให้ลูกสุนัขของคุณขับถ่ายไม่เป็นเวลา และจะไม่ทำให้ลูกสุนัขจำว่าคุณเป็นคนให้อาหาร (ซึ่งมันเป็นเรื่องสำคัญในการสอนลูกสุนัขของคุณว่า คุณเป็นผู้นำ และผู้รับผิดชอบดูแลมัน)  ห้ามให้อาหารใดๆ กับลูกสุนัขของคุณในระหว่างวันที่ไม่ใช่มื้ออาหาร ลูกสุนัขเล็กจำเป็นต้องมีการขับถ่ายทุกๆ 30 ถึง 45 นาที คุณควรกำหนดตารางที่แน่นอนในการพาลูกสุนัขออกไปนอกบ้าน ลูกสุนัขควรถูกพาออกนอกบ้านทุกๆ ชั่วโมง รวมไปถึงหลังจากเสร็จสิ้นมื้ออาหาร นอนงีบ และเวลาเล่น คุณควรพาลูกสุนัขออกไปนอกบ้านเป็นสิ่งแรกในตอนเช้า และก่อนคุณ และลูกสุนัขของคุณจะเข้านอนตอนกลางคืน รวมไปถึงก่อนที่คุณจะทิ้งให้ลูกสุนัขอยู่ตามลำพังเป็นเวลานานๆ ให้รางวัล และพูดชมลูกสุนัข เมื่อมันถ่ายปัสสาวะ หรืออุจจาระข้างนอกบ้าน พยายามพาลูกสุนัขไปที่เดิมในแต่ละครั้ง เพื่อสอนให้ลูกสุนัขรู้ว่าพื้นที่บริเวณนี้เป็นที่ที่มันต้องขับถ่าย เมื่อคุณพาลูกสุนัขมาบริเวณดังกล่าว ให้พูด “ไปห้องน้ำ” และคอยให้ลูกสุนัขทำภารกิจให้เสร็จ  การนำลูกสุนัขกลับมาที่บริเวณเดิมจะช่วยให้มันได้กลิ่นของบริเวณที่มันขับถ่าย กลิ่นสามารถกระตุ้นให้ลูกสุนัขอยากขับถ่าย อยู่กับลูกสุนัขของคุณข้างนอก ในขณะที่มีการฝึกฝนการขับถ่ายให้เป็นที่ เพื่อที่คุณจะสามารถพูดชมลูกสุนัขได้ทันที เมื่อมันขับถ่ายอย่างถูกที่ จำไว้ว่าลูกสุนัขบางตัวจะขับถ่ายโดยทันทีที่คุณพามันออกมาข้างนอก ในขณะที่ตัวอื่นๆ อาจจำเป็นต้องสูดกลิ่นไปทั่ว หรือเล่นสักเล็กน้อย ก่อนที่พวกมันจะทำการขับถ่าย สัญญาณโดยทั่วไปจะได้แก่ การสูดดม ร้อง ออกจากห้อง หรือเดินวนไปวนมา เมื่อคุณเห็นสัญญาณเหล่านี้ให้พาลูกสุนัขออกไปนอกบ้านโดยทันที คุณต้องสังเกตลูกสุนัขอย่างระมัดระวัง   หากคุณเห็นว่าลูกสุนัขของคุณกำลังขับถ่ายในบ้าน ให้ตบมือดังๆ 2 ครั้ง การตบมือของคุณจะทำให้ลูกสุนัขตกใจ และหยุดการขับถ่ายชั่วคราว จากนั้นให้คุณรีบพาสุนัขออกไปข้างนอกบ้านอย่างรวดเร็ว ไม่ว่าจะเป็นการจูงมันออกไป หรือกระตุ้นให้มันวิ่งออกไปข้างๆ คุณก็ตาม ทันทีที่อยู่นอกบ้าน ให้พาลูกสุนัขไปที่ใดที่หนึ่ง และปล่อยให้มันขับถ่ายต่อ เมื่อมันทำ ให้พูดชม และให้รางวัลลูกสุนัข หากลูกสุนัขไม่มีของเสียให้ขับถ่าย อย่าวิตกกังวล แค่แน่ใจว่าครั้งหน้าคุณจะเห็นว่าลูกสุนัขต้องการขับถ่าย เพื่อที่คุณจะได้พามันออกมานอกบ้าน อย่าตำหนิลูกสุนัข และถูจมูกของมันเมื่อเหตุสุดวิสัยเกิดขึ้น คุณแค่ทำความสะอาด และพยายามพาลูกสุนัขออกไปข้างนอกในครั้งต่อไป นี่เป็นเรื่องที่สำคัญที่ควรต้องทำโดยเฉพาะเมื่อคุณไม่อยู่บ้าน เลือกลังไม้ หรือพื้นที่ที่คุณสามารถกั้นด้วยกรง หรือคอกกั้นเด็กอ่อน หรือรั้วกั้นสำหรับลูกสุนัข วางกระดาษหนังสือพิมพ์ และใส่ที่นอนของลูกสุนัข ของเล่น ชามน้ำ และอาหารในพื้นที่ที่คุณกั้นไว้ ภายในไม่กี่สัปดาห์ คุณจะสังเกตเห็นว่า ลูกสุนัขของคุณเริ่มถ่ายปัสสาวะ และอุจจาระในตำแหน่งใดตำแหน่งหนึ่งเพียงเท่านั้น  คุณสามารถเริ่มการลดปริมาณกระดาษหนังสือพิมพ์ที่คุณใช้ในพื้นที่ลง เพื่อที่ในท้ายที่สุดคุณจะวางกระดาษหนังสือพิมพ์ไว้ในตำแหน่งที่ลูกสุนัขเลือกเป็นที่ขับถ่ายเพียงเท่านั้น จากนั้นคุณจะสามารถเริ่มเคลื่อนย้ายกระดาษหนังสือพิมพ์ไปยังตำแหน่งอื่นๆ ที่เข้าใกล้กับประตูทางออกนอกบ้านได้เพิ่มมากขึ้นอย่างช้าๆ และลูกสุนัขจะเริ่มขับถ่ายบนกระดาษหนังสือพิมพ์ที่วางอยู่ด้วยตัวมันเอง หากลูกสุนัขขับถ่ายในตำแหน่งนอกเหนือจากจุดที่กำหนดไว้ คุณอาจลดปริมาณกระดาษหนังสือพิมพ์ลงมากเกินไป หรือเคลื่อนย้ายกระดาษหนังสือพิมพ์ออกห่างจากตำแหน่งเริ่มต้นเร็วเกินไป การฝึกการขับถ่ายให้ลูกสุนัขต้องอาศัยเวลาเป็นอย่างมาก จำไว้ว่าคุณต้องมีความอดทน พูดชมลูกสุนัขของคุณ เมื่อมันขับถ่ายในตำแหน่งที่กำหนดไว้ หากลูกสุนัขของคุณทำผิดพลาด แต่คุณไม่ได้เห็นตอนที่ลูกสุนัขกำลังขับถ่ายผิดที่ คุณไม่ควรตำหนิลูกสุนัข เนื่องจากลูกสุนัขจะไม่เข้าใจว่าทำไมคุณตำหนิมันในสิ่งที่มันอาจได้ทำไปแล้วเมื่อ 1 ชั่วโมงที่แล้วด้วยเหตุอันใด แต่หากคุณจับได้ทันทีหลังจากที่ลูกสุนัขขับถ่ายไม่เป็นที่ ให้คุณจับลูกสุนัขเข้าไปใกล้กับตำแหน่งที่ลูกสุนัขได้ขับถ่ายไว้ และพูดอย่างหนักแน่นว่า “ไม่” เมื่อลูกสุนัขของคุณเริ่มคุ้นเคยกับพื้นที่ขับถ่ายของตัวเอง คุณสามารถเริ่มปล่อยให้ลูกสุนัขสำรวจพื้นที่ที่เหลืออยู่ภายในตัวบ้าน มันเป็นการดีที่สุดที่จะเปิดพื้นที่ให้ลูกสุนัขของคุณห้องใดห้องหนึ่งในแต่ละครั้ง ให้ทำวิธีนี้เมื่อลูกสุนัขของคุณสามารถถูกเฝ้าดูได้ ในตอนที่ลูกสุนัขของคุณไม่สามารถถูกเฝ้าดูได้ ให้ใส่ลูกสุนัขกลับเข้ารังของมัน  ใส่สายจูงให้กับลูกสุนัข เมื่อมันกำลังสำรวจห้องใหม่ จะช่วยลดการเกิดอันตรายแก่ลูกสุนัขลงได้มาก เมื่อคุณถือสายจูงอยู่ ลูกสุนัขสำรวจโลกใหม่ของมันผ่านปากของพวกมัน ดังนั้นพวกมันอาจกัดคุณในระหว่างที่มันกำลังทำการสำรวจ หรือเมื่อพวกมันกำลังเล่นซนอยู่ ลูกสุนัขไม่รู้ว่าฟันของพวกมันจะเหมือนกับมีดโกนที่เจาะเข้าไปในผิวหนังของพวกเราเมื่อพวกมันกัดแทะพวกเรา ซึ่งเป็นเหตุผลว่าทำไมมันเป็นสิ่งสำคัญในการฝึกให้ลูกสุนัขของคุณไม่กัดตั้งแต่อายุยังน้อยอยู่ ลูกสุนัขไม่รู้ว่าการกัดของพวกมันมีความรุนแรงแค่ไหน ปล่อยมันให้งับคุณ หากมันได้ทำไปแล้ว แต่เมื่อมันเริ่มกัดแรงเกินไป ให้คุณร้องเสียงแหลม หรือทำเสียงดัง ‘โอ๊ย’ การทำแบบนี้จะทำให้ลูกสุนัขของคุณตกใจ และทำให้มันหยุดกัดคุณ   เพิกเฉยต่อลูกสุนัขประมาณ 10 – 20 วินาที หลังจากที่มันได้กัดคุณ หรือเดินหนีไปประมาณ 10 – 20 วินาที จากนั้นให้กลับมา และเริ่มต้นเล่นกับลูกสุนัขใหม่ เมื่อมันกัดแรงเกินไปอีกครั้ง ให้ร้อง “โอ๊ย” อีกครั้ง และเพิกเฉยต่อลูกสุนัขอีกประมาณ 20 วินาที การทำแบบนี้จะสอนให้ลูกสุนัขรู้ว่า หากเล่นอย่างอ่อนโยนจะทำให้มันได้เล่นต่อ ในขณะที่การเล่นแบบเจ็บๆ คือการหยุดเล่น ทันทีที่ลูกสุนัขของคุณหยุดกัดคุณด้วยความรุนแรงมากๆ ได้ คุณสามารถเริ่มสอนมันไม่ให้กัดแม้แต่ในระดับความรุนแรงปานกลางก็ตาม ทำตามขั้นตอนที่กล่าวมาก่อนหน้านี้ซ้ำๆ เมื่อลูกสุนัขกัดคุณด้วยความรุนแรงระดับปานกลาง ให้ดำเนินกระบวนการนี้ไปเรื่อยๆ จนกระทั่งลูกสุนัขของคุณเริ่มงับคุณอย่างนุ่มนวล หรือไม่งับคุณเลยอีกต่อไป หากลูกสุนัขของคุณชอบแอบซุ่มงับเท้าของคุณในขณะที่คุณเดิน ให้คุณเก็บของเล่นไว้ในกระเป๋า เมื่อลูกสุนัขของคุณเริ่มงับที่เท้าของคุณ ให้คุณหยุด และเอาของเล่นออกมา และแกว่งของเล่น เพื่อจะทำให้ลูกสุนัขสนใจในของเล่น เมื่อลูกสุนัขเริ่มเคี้ยวของเล่น ให้เริ่มต้นเดินต่อไป ในท้ายที่สุด ลูกสุนัขของคุณจะเรียนรู้ว่าการเคี้ยวของเล่นดีกว่าการเคี้ยวเท้าของคุณ หากคุณไม่มีของเล่น ให้คุณหยุดเมื่อลูกสุนัขของคุณเริ่มงับเท้าของคุณ เมื่อมันหยุด ให้พูดชมมัน และไปหาซื้อของเล่นให้ลูกสุนัข เมื่อคุณเห็นลูกสุนัขของคุณกำลังเคี้ยวสิ่งของ เช่น รองเท้า เฟอร์นิเจอร์ หรือถุงเท้า ให้เอาสิ่งของเหล่านั้นออกจากปากลูกสุนัข และตำหนิมันเป็นคำพูด ชี้นำให้มันสนใจในสิ่งที่มันสามารถเคี้ยวได้ เช่น ของเล่นที่มันโปรดปราน และพูดชมมันเมื่อมันเริ่มเคี้ยวของสิ่งนั้นแทน การทำแบบนี้จะสอนให้ลูกสุนัขรู้ว่า สิ่งไหนเคี้ยวได้ และสิ่งไหนเคี้ยวไม่ได้  หากลูกสุนัขของคุณเริ่มเคี้ยวสิ่งที่ไม่ควรเคี้ยว คุณสามารถใช้ตัวยับยั้งรสชาติ (Taste Deterrent) เช่น บอระเพ็ด เพื่อทำให้ลูกสุนัขหยุดเคี้ยวสิ่งของเหล่านั้น คุณสามารถหาซื้อตัวยับยั้งรสชาติได้ที่ร้านสัตว์เลี้ยงในท้องที่ เทคนิคนี้ใช้ได้ผล เนื่องจากรสชาติที่แย่จะทำให้ลูกสุนัขของคุณหยุดการเคี้ยวสิ่งของได้ทันที ในขณะที่มันเป็นเรื่องที่น่าตื่นเต้นที่สุดในการนำลูกสุนัขตัวใหม่กลับมาบ้าน อย่างไรก็ตาม มันเป็นเรื่องที่สำคัญมากๆ ที่คุณต้องแบ่งหน้าที่ให้สมาชิกในครอบครัวแต่ละคนฝึกฝนลูกสุนัขของคุณ และกำหนดกฏสำหรับลูกสุนัขของคุณ วินัยเป็นหัวใจสำคัญ และไม่ใช่แค่สำหรับลูกสุนัขของคุณเพียงเท่านั้น  ยกตัวอย่างเช่น หากคุณตั้งใจจะให้ลูกสุนัขนอนอยู่ในลังไม้ จนกระทั่งมันได้รับการฝึกฝนในการอยู่ในบ้านเสียก่อน อย่าปล่อยให้ใครนำลูกสุนัขไปนอนบนเตียงในช่วง 2 – 3 คืนแรกที่มาถึง ลูกสุนัขต้องการกฎที่ชัดเจนตั้งแต่วันแรกที่มันมาถึงบ้านของคุณ คุณต้องการทำให้กฏง่ายต่อการปฏิบัติตาม ยกตัวอย่าง เช่น หากคุณไม่ต้องการให้ลูกสุนัขอยู่ข้างบน ให้ติดตั้งประตูตรงบันได หากคุณไม่ต้องการให้สุนัขขออาหารที่โต๊ะรับประทานอาหาร ห้ามให้อาหารลูกสุนัขจากจานรับประทานอาหารของคุณ จำไว้ว่าห้ามดุว่าลูกสุนัขมากเกินไป ไม่เช่นนั้นความเชื่อใจของลูกสุนัขที่มีต่อคุณจะลดลง มันเกือบจะเป็นไปไม่ได้ที่จะฝึกฝนลูกสุนัขโดยปราศจากการมีของรางวัลบางอย่างเข้ามาเกี่ยวข้อง สุนัขส่วนมากตอบสนองเป็นอย่างดีกับรางวัลที่เป็นอาหาร อย่างไรก็ตาม พึงระวังว่าเมื่อคุณให้รางวัลเป็นอาหาร คุณควรให้ในปริมาณน้อยๆ โดยอาจบิอาหารสุนัขออกให้เป็นชิ้นเล็กๆ และให้กับสุนัขเป็นรางวัล ซึ่งเป็นวิธีที่ใช้ได้ผล  การให้อาหารชิ้นใหญ่ ในแต่ละครั้งที่คุณให้รางวัลสุนัข ในไม่ช้าสุนัขของคุณจะมีสุขภาพไม่แข็งแรง และมีน้ำหนักเกิน ใช้รางวัลที่มีคุณค่าสูงสำหรับสิ่งใหม่ๆ ที่สุนัขทำได้ เช่น ไก่งวงเป็นอาหารที่ดีต่อสุขภาพของสุนัขมาก และให้อาหารที่มีคุณค่าต่ำลงมา เช่น อาหารสุนัขหนึ่งเม็ด เมื่อลูกสุนัขทำในสิ่งที่เคยได้รับการฝึกฝนไปแล้ว ลูกสุนัขบางตัวตอบสนองดีขึ้นกับของเล่น คุณสามารถให้รางวัลสุนัขที่รักการวิ่งไปคาบของกลับมาให้ โดยการขว้างลูกบอลออกไปในแต่ละครั้งที่ลูกสุนัขทำสิ่งที่ถูกต้อง หรือการเล่นเกมชักเย่อสำหรับสุนัขบางตัว อย่างไรก็ตาม รางวัลที่เป็นของเล่นอาจต้องอาศัยเวลาที่มากขึ้น ในการทำให้ลูกสุนัขรู้สึกตื่นเต้น และกระตือรือร้นที่จะได้รับการฝึกฝน หรือบางทีอาจรู้สึกเบื่อหลังจากผ่านไปไม่นาน ของเล่นจะใช้ได้ผลเป็นอย่างดีสำหรับการฝึกฝนความคล่องแคล่ว ถึงแม้ว่าความคล่องแคล่วไม่สามารถถูกฝึกได้จนกระทั่งสุนัขมีอายุ 18 เดือน เพราะว่าข้อต่อ และกระดูกของลูกสุนัขยังไม่พร้อมสำหรับการฝึกลักษณะนี้ สุนัขแต่ละสายพันธุ์มีความแตกต่างกันมาก ดังนั้นจึงเป็นความคิดที่ดีในการศึกษาสายพันธุ์ของลูกสุนัขที่คุณมีเพื่อรู้ว่าคุณสามารถคาดหวังสิ่งใดจากลูกสุนัขที่คุณมีได้บ้าง สุนัขแต่ละสายพันธุ์จำเป็นต้องมีการฝึกเฉพาะเพื่อให้ประสบความสำเร็จ ดังนั้นแน่ใจว่าคุณรู้ถึงสิ่งที่สุนัขของคุณต้องการเป็นการเฉพาะว่าคืออะไร ส่วนเสริมที่คุณสามารถให้กับสุนัขนอกเหนือจากรางวัล คุณควรกล่าวชมด้วยคำพูด เมื่อลูกสุนัขตอบสนองอย่างถูกต้อง คุณควรพูดชมลูกสุนัขด้วยโทนเสียงที่สูง ลูกสุนัขตอบสนองต่อโทนเสียงที่ยินดี และมีความสุข   การฝึกฝนด้วยคลิกเกอร์ (Clicker Training) เป็นวิธีที่ได้ผล ในการฝึกฝนลักษณะนี้ คุณซื้อคลิกเกอร์ (เป็นอุปกรณ์ประกอบการสอนสุนัขชนิดหนึ่ง มีรูปลักษณ์หลากหลาย และมีสีสันให้เลือกมากมาย เมื่อกดจะมีเสียงดัง “คลิก”) และทุกครั้งที่คุณออกคำสั่ง คุณจะใช้คลิกเกอร์โดยทันที ในทางกลับกัน เมื่อลูกสุนัขของคุณไม่เชื่อฟัง คุณควรใช้โทนเสียงที่เข้มงวดในการตำหนิลูกสุนัขของคุณ มันเป็นสิ่งที่สำคัญที่ลูกสุนัขจะเรียนรู้ความแตกต่างระหว่างโทนเสียงที่แสดงออกถึงความยินดี และโทนเสียงที่ตำหนิลูกสุนัขว่าทำผิด อย่าลืมปลอบประโลมสุนัขหลังจากคุณจำเป็นต้องตำหนิมันอยู่เสมอ พยายามทำให้การฝึกเต็มไปด้วยสิ่งใหม่ๆ และความสนุก เช่น เกมที่คุณคิดขึ้นมาเอง หากคุณเห็นว่าสุนัขเริ่มเบื่อ ไม่มีสมาธิ หรือผิดหวัง ให้จบการฝึก และหยุดพัก   หากคุณเริ่มรู้สึกท้อแท้ ให้จบการฝึก อย่างไรก็ตาม พยายามจบการฝึกด้วยคำชื่นชม และรางวัล วิธีนี้ลูกสุนัขจะรอคอยการฝึกในครั้งต่อไป พยายามจำกัดให้ช่วงการฝึกมีระยะเวลาประมาณ 10 – 15 นาทีในทุกๆ วัน เพื่อที่ลูกสุนัขจะเรียนรู้คำสั่งใหม่ๆ ได้เร็วขึ้น
เริ่มต้นการฝึกลูกสุนัขให้อยู่ในบ้าน เมื่อคุณพาสุนัขมาบ้าน. จำกฎเกณฑ์ความสัมพันธ์เรื่องเวลาให้ดี. กำหนดตารางการให้อาหารประจำวัน. พาลูกสุนัขไปนอกบ้านอย่างสม่ำเสมอ. พูดชมลูกสุนัขของคุณเมื่อไหร่ก็ตามที่มันขับถ่ายข้างนอกบ้าน. ดูสัญญาณของลูกสุนัขที่บ่งบอกว่ามันต้องการจะขับถ่าย. สร้าง ‘รัง’ สำหรับลูกสุนัขของคุณ. เปิดพื้นที่ที่เหลือในบ้านให้ลูกสุนัข. เรียนรู้ว่าลูกสุนัขของคุณไม่ได้ตั้งใจจะทำให้คุณเจ็บเมื่อมันกัดคุณ. สอนลูกสุนัขของคุณให้อ่อนโยน. หยุดลูกสุนัขของคุณจากการงับที่เท้าของคุณ. หยุดลูกสุนัขของคุณจากการเคี้ยวสิ่งที่มันไม่ควรจะเคี้ยว. เตรียมครอบครัวของคุณ และตัวคุณเองสำหรับความรับผิดชอบในการดูแลลูกสุนัข. ตั้งกฎให้กับลูกสุนัขอย่างชัดเจน. หารางวัลที่ถูกต้องเหมาะสม. เรียนรู้ลักษณะของสายพันธุ์ของลูกสุนัขที่คุณมี. ให้คำชมลูกสุนัขของคุณ. ทำให้การฝึกฝนของคุณมีระยะเวลาที่สั้น ประมาณ 10 – 15 นาที.
https://www.wikihow.com/Train-Your-Puppy https://www.wikihow.com/Train-Your-Puppy https://www.wikihow.com/Train-Your-Puppy
House Training Your Puppy Training Your Puppy to Stop Biting and Chewing Mastering the Basics of Training